Basi
Šis raksts ir par ciemu, Basu kolhoza centru. Par ciemu, Basu muižas centru skatīt rakstu Basu muiža. Basi, agrāk — Birži, ir ciems Kuldīgas novada Gudenieku pagastā. Izvietojies pagasta austrumdaļā Guļas valka krastā pie autoceļa V1290 10 km no pagasta centra Gudeniekiem, 20 km no novada centra Kuldīgas un 172 km no Rīgas. Basos atrodas Kuldīgas pamatskolas Basu filiāle, tautas nams, bibliotēka, veikals. Apdzīvotā vieta izveidojusies ap Biržu muižas (Birshof, Byrszen) centru un bijušā Basu pagasta valdi, izaugusi pēckara gados kā kolhoza «Basi» centrālais ciemats. Biržu muižas apbūve (19. gadsimta pils, klēts, kūts, kalpu māja, 4,5 ha liels parks) ir vietējas nozīmes kultūrvēstures piemineklis. Līdz 1949. gadam Birži bija Basu pagasta centrs.